Üleskutsemenetlus

Üleskutsemenetlus on kohtu poolt seaduse alusel tehtud avalik üleskutse, millega on võimalik esitada nõudeid või muid õigusi. Kui nõudest või õigusest ei teatata, toob see üleskutse puhul kaasa õiguse lõppemise või muu õiguslikult halva tagajärje.Tsiviilkohtumenetluse seadustik – RT I, 20.06.2020, 5. § 498.

 Üleskutsemenetluse algatamine 
Et kohus saaks üleskutsemenetlust algatada, on tal vaja teha avalduse alusel üleskutsemäärus.Tsiviilkohtumenetluse seadustik – RT I, 20.06.2020, 5. § 499 lg 1. Kohtul on õigus ühendada mitu samaliigilist üleskutsemenetlust. Menetluse algatamisest keeldumise määruse peale on avaldajal õigus esitada määruskaebus.Tsiviilkohtumenetluse seadustik – RT I, 20.06.2020, 5. § 499 lg-d 3, 4.

Üleskutsemäärus peab sisaldama vähemalt:

 kohtu nime;
 avaldaja andmeid;
 infot üleskutsega seotud inimestele, et nad teaks teatada kohtule õigustest või nõuetest õigeks ajaks;
 tagajärgi, mis saabuvad, kui õigustatud inimesed ei teata nõuetest või õigustest.Tsiviilkohtumenetluse seadustik – RT I, 20.06.2020, 5. § 499 lg 2.

 Üleskutse avaldamine ja tähtaeg 
Üleskutse avaldatakse väljaandes Ametlikud Teadaanded, kuid kohtul on õigus määrata avaldamiskohaks ka muu väljaanne või ringhääling. Tavaliselt on üleskutsetähtaeg vähemalt kuus nädalat enne nõuetest või muudest õigustest teatamise tähtpäeva, kuid seadusest tulenevalt võib esineda ka erandeid.Tsiviilkohtumenetluse seadustik – RT I, 20.06.2020, 5. § 500 lg-d 1, 2.

 Välistusmäärus 
Välistusmäärusega välistatakse kolmandate isikute nõuded ja õigused. Välistusmäärus tuleb kõne alla, kui kohtu määratud ajaks ei ole kolmandad isikud oma nõuetest või muudest õigustest kohtule teatanud. Välistusmääruse saab teha kohus avaldaja taotlusel, kuid enne selle tegemist võib kohus korraldada asjaolude selgitamiseks istungi.Tsiviilkohtumenetluse seadustik – RT I, 20.06.2020, 5. § 501 lg-d 1, 2.

Kui välistusmääruse tegemiseks esitatud avaldus jäetakse rahuldamata, võib avaldaja esitada määruse peale määruskaebuse. Nii nagu üleskutses, avaldatakse ka välistusmäärus üldjuhul väljaandes Ametlikud Teadaanded, kuid kohtul on õigus määrata avaldamiskohaks ka muu väljaanne või ringhääling.Tsiviilkohtumenetluse seadustik – RT I, 20.06.2020, 5. § 501 lg-d 3, 4.

 Üleskutsemenetlus pärija väljaselgitamiseks 
Pärija üleskutsemenetlus on menetlus, mille eesmärk on välja selgitada pärijad, et pärandaja vara ja/või kohustused saaksid pärijale üle minna ehk pärijad saaksid oma pärandiosa kätte.Pärimisseadus – RT I, 10.03.2016, 16. § 140 lg 1.

Kui pärija ei ole teada, peab notar läbi viima üleskutsemenetluse, et pärija välja selgitada.Pärimisseadusest tulenevate notari ametitoimingute tegemise kord – RT I, 07.02.2014, 13. § 9 lg 1. Selleks avaldab notar teate väljaandes Ametlikud Teadaanded, mis peab sisaldama järgmisi andmeid:

 teade pärandaja surmast ja selle kohta, et pärija või muu õigustatud isik nõuab pärandi inventuuri;
 üleskutse pärandvara suhtes nõudeid ja õigusi omavatele isikutele teatada oma nõuetest ja õigustest inventuuri tegijale ühe kuu jooksul üleskutse avaldamisest arvates;
 nõudest või õigusest tähtajaks teatamata jätmise tagajärjed.Pärimisseadus – RT I, 10.03.2016, 16. § 140 lg 2.

Kui pärija ei ole teada, peab üleskutsemenetluse teates olema kirjas ka, et nõuete ja õigustega isikul tuleb endast teada anda ühe kuu jooksul alates üleskutse avaldamisest. Kui pärija endast selle aja jooksul teada ei anna, tuleb eeldada, et seadusjärgne pärija on kohalik omavalitsusüksus või riik.Pärimisseadus – RT I, 10.03.2016, 16. § 18 lg 1.

Pärijal on õigus pärand vastu võtta või pärandist loobuda. Pärimisõigusest loobumise tähtaeg on kolm kuud, mis hakkab kulgema hetkest, mil pärija saab teada või peaks teada saama pärandaja surmast ja oma pärimisõigusest.Notarite Koda. Pärimine. 17.09.2019. (Vaadatud 30.10.2020)

 Üleskutsemenetlus hüpoteegipidaja õiguste välistamiseks 
Üleskutsemenetluse, et välistada hüpoteegipidaja õigused, võib avaldusega algatada hüpoteegiga koormatud kinnisasja või registerpandiga koormatud pandieseme omaja. Ka laeva omanik võib algatada üleskutsemenetluse. Enne menetluse algatamist peab avalduse tegija aga kinnitama, et tal ei ole õnnestunud isikut muul moel välja selgitada. Samuti peab avalduse tegija enne menetluse algatamist hoiustama selleks ettenähtud kontol hüpoteegisumma.Tsiviilkohtumenetluse seadustik – RT I, 20.06.2020, 5. § 504 lg-d 1, 2, 3.

Samad reeglid kehtivad ka üleskutsemenetlusele, mille eesmärk on välistada eelmärkega, keelumärkega, ostueesõigusega või reaalkoormatisega õigustatud isikute kinnistusraamatusse või laevakinnistusraamatusse kantud õigused. Sellise avalduse võib esitada ka isik, kes võib nõuda täitedokumendi alusel oma nõude rahuldamist kinnisasja või laeva arvel.Tsiviilkohtumenetluse seadustik – RT I, 20.06.2020, 5. § 505 lg-d 1, 2.

 Üleskutsemenetlus väärtpaberi kehtetuks tunnistamiseks 
Üleskutsemenetluses, millega tunnistatakse väärtpaber kehtetuks, võib väärtpaberi senine omaja esitada avalduse väärtpaberi kadumise, hävimise või kahjustumise korral. Samas avalduses võib väärtpaberi kaotanud isik nõuda väärtpaberi väljaandjalt ka uue samasisulise väärtpaberi väljastamist.Tsiviilkohtumenetluse seadustik – RT I, 20.06.2020, 5. § 506 lg-d 1, 2.

Avalduses peavad märgitud olema:

 kaotatud dokumendi eritunnused;
 dokumendi välja andnud isiku nimi;
 dokumendi kaotamise asjaolud.Tsiviilkohtumenetluse seadustik – RT I, 20.06.2020, 5. § 506 lg 3.

Avaldaja kohustus on tõestada, et tema oli väärtpaberi omanik enne selle kadumist või hävimist. Juhul kui dokument on ainult kahjustunud, tuleb see siiski tõestuseks esitada.Tsiviilkohtumenetluse seadustik – RT I, 20.06.2020, 5. § 506 lg-d 4, 5.

 Viited 

Kategooria:Õigusteadus